Kudis utawa scabiés ya iku lelara kulit sing disebabaké déning tungau (mite) Sarcoptes scabiei sing racaké ciriné ana keropeng, botak, lan gatel ing kulit 

Sarcoptes scabiei ya iku tungau duwé ciri-ciri wujud ameh bunder duwé 8 sikil cekak, pipih, ukurane wantara (300–600 μ) x (250-400 μ) sing wadon, lan (200-240 μ) x (150-200 μ) sing lanang, racaké urip ing lapisan epidermis . Permukaan dorsal teka tungau iki ditutupi déning lipatan lan lekukan wujud garis melintang dadi bisa ngasilaké sejumlah skala segitiga cilik . Saliyané kui, sing wadon duwé bulu cambuk ing pasangan sikil kaping 3 lan kaping 4 lan ning lanang, bulu cambuk ana ing pasangan sikil kaping 3

Prosès Penyakit 
prosès lelara kudis ya iku:
 Infeksi teka lelara iki diawali tungau wadon utawa nimfa stadium kaping2 sing aktif gawé terowongan ing epidermis utawa lapisan tanduk. Ing terowongan kui diwènèhi 2-3 butir Endhog saben dina.
 Endhog menetas wantara 2-4 dina sing sawisé dadi larva sing duwé sikil 6.
 Wantara 1-2 dina larva jilma dadi nimfa stadium 1 lajeng tumuwuh dadi nimfa stadium2, sing duwé sikil 8. * Nymfa iki dadi tungau wadon mudha, sing siyap kawin karo tungau lanang
 Tungau tumuwuh dadi tungau diwasa wantara 2-4 dina.
Kanggo nyeleseake daur hidup teka endhog nganti ngendhog manèhmbutuhake wektu wantara 10-14 dina. Waktu sing diperluke endhog dadi tungau diwasa wantarane 17 dina. Tungau wadon sing tinggal ing kantong ujung terowongan, sawisé 4-5 dina sawisé kopulasi, bisa ngendhok manèh nganti umuré kurang luwih 3-4 minggu .

Tandha-tandha 
Tandha-tandha sing kas ing kudis ya iku liang ing lumah kulit, gatel, lan abang lan racaké ana infeksi sekunder, upamané akibat baktèri . Ing bayi, tandha-tandha sing kas ya iku anané bisul ing telapak sikil lan telapak tangan

Diagnosa 
Kanggo diagnosa kudis iki bisa nganggo kerokan kulit ing keropeng nganti metu darah nganggo skalpel. Hasile kerokan kulit iku ditetesi KOH 10% ben tungau pisah teka reruntuhane jaringan kulit sing digawa kui. Banjur campuran mau diperiksa ing ngisor mikroskop

Pencegahan 
ora ana vaksin kanggo kudis dadine pencegahan kudu ngindari infeksi . Kabèh pihan sing ana ing cedhak penderita perlu ditambani ing waktu bebarengan, walaupun durung ana tandha-tandha. Sandangan, handuk, seprai lan barang-barang sing bersentuhan karo kulit apike dicuci lan disetrika kanggo ncegah panularan.

Rujukan 

Penyakit kulit